cyanic-selkie/wikianc huggingface dataset:
ভারত–জাপান সম্পর্ক
২০১৩ সালের বিবিসি ওয়ার্ল্ড সার্ভিস পোল অনুসারে, ৪২% জাপানিরা মনে করেন যে ভারতের আন্তর্জাতিক প্রভাব মূলত ইতিবাচক, ৪% এটি নেতিবাচক হিসাবে বিবেচনা করেছে।
লুক্সেমবুর্গ ফুটবল ফেডারেশন
লুক্সেমবুর্গ ফুটবল ফেডারেশন (Lëtzebuerger Foussballfederatioun, Fédération Luxembourgeoise de Football, Luxemburger Fußballföderation, Luxembourg Football Federation; এছাড়াও সংক্ষেপে এলএফএফ নামে পরিচিত) হচ্ছে লুক্সেমবুর্গের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৮ সালের ২২শে নভেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৬ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর লুক্সেমবুর্গের মন্ডেরকাঙ্গে-এ অবস্থিত।
এই সংস্থাটি লুক্সেমবুর্গের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লুক্সেমবুর্গ জাতীয় বিভাগ, দামেস লীগ ১ এবং লুক্সেমবুর্গ কাপের মতো প্রতিযোগিতার সকল কার্যক্রম পরিচালনা করে। বর্তমানে লুক্সেমবুর্গ ফুটবল ফেডারেশনের সভাপতির দায়িত্ব পালন করছেন পল ফিলিপ এবং সাধারণ সম্পাদকের দায়িত্ব পালন করছেন জোয়েল উলফ।
ইউনাইটেড কমার্শিয়াল ব্যাংক পিএলসি
ইউনাইটেড কমার্শিয়াল ব্যাংক পিএলসি (ইউসিবি) বাংলাদেশের একটি বেসরকারি বাণিজ্যিক ব্যাংক হিসেবে ১৯৮৩ সালে প্রতিষ্ঠিত হয়, যা ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ-এ তালিকাভুক্ত।
৮০-এর দশক
ব্যাংকটি ২৬ জুন ১৯৮৩ সালে ব্যক্তিমালিকানাধীন ব্যাঙ্ক হিসাবে ইনকর্পোরেটেড হয়। বাংলাদেশ সরকার ব্যাংকের শেয়ারের মালিক। ব্যাংকটি পর্যায়ক্রমে ১৯৮৬ সালে ঢাকা স্টক এক্সচেঞ্জ (ডিএসই) এবং ১৯৯৫ সালে চট্টগ্রাম স্টক এক্সচেঞ্জ (সিএসই)-এ তালিকাভুক্ত হয়।
৯০-এর দশক
৮ এপ্রিল ১৯৯৩, ইউনাইটেড কমার্শিয়াল ব্যাংকের প্রথম চেয়ারম্যান জনাব হুমায়ুন জহির-কে অন্যান্য ব্যাংক পরিচালকদের সাথে বিরোধের কারণে হত্যা করা হয়। হত্যাকাণ্ডে প্রধান আসামী ছিলেন ব্যাংকটির পরিচালক জনাব আখতারুজ্জামান চৌধুরী বাবু। এমতাবস্থায় বাবু দেশ ছেড়ে পালিয়ে যান এবং ১৯৯৬ সালে বাংলাদেশ জাতীয়তাবাদী দল পরিবর্তিত হয়ে আওয়ামী লীগ সরকার ক্ষমতায় আসার পর তিনি পুনঃরায় দেশে ফিরে আসেন।
২৬ আগস্ট ১৯৯৯, বাবু ও তার ছেলে সাইফুজ্জামান চৌধুরী তাদের সাথে ৪০ জনের সশস্ত্র সন্ত্রাসী বাহিনী নিয়ে ব্যাংকটির বৈঠকের সময় জোরপূর্বক পরিচালনা পর্ষদের নিয়ন্ত্রণ দখল করে। এবার, অন্য আর এক চেয়ারম্যান, জাফর আহমেদ চৌধুরীকে পদত্যাগ করতে বাধ্য করা হয়। তৎকালীন সময়ে বাবু এবং প্রধানমন্ত্রী শেখ হাসিনার মধ্যে ঘনিষ্ঠ সম্পর্ক থাকায় বাংলাদেশ পুলিশ তার বিরুদ্ধে কোনো ব্যবস্থা নিতে অস্বীকৃতি জানায়। তবে পরবর্তীতে, জাফর আহমেদ তার পক্ষে আদালতের রায় দিয়ে পুনঃরায় পরিচালনা পর্ষদে ফিরে আসেন।
২০০০-এর দশক
ফেব্রুয়ারি ২০০৮, ইউনাইটেড কমার্শিয়াল ব্যাংকের পূর্ববর্তী সকল মালিকানা বিরোধীতার কারণে বাংলাদেশ ব্যাংক পর্যবেক্ষক দল নিয়োগ করে।
২০০৯ সালে, ব্যাংকটি বাংলাদেশ জাতীয় ক্রিকেট দলের অফিসিয়াল স্পনসর হওয়ার জন্য বাংলাদেশ ক্রিকেট বোর্ডের সাথে একটি চুক্তি স্বাক্ষর করে।
২০১০-এর দশক
২০১০ সালে, বাংলাদেশ আওয়ামী লীগ পুনঃরায় ক্ষমতায় ফিরলে বাবু এবার ব্যাংকটির পরিচালক হন।
২০১২ সালে মে মাসে ইউউসিবি থেকে জাল ক্রেডিট কার্ড ব্যবহার করে ১০০ মিলিয়ন (১০ কোটি) টাকা চুরি ও আত্মসাতের অভিযোগে ব্যাংকটির চার কর্মকর্তা ও একটি রিয়েল এস্টেট কোম্পানির ব্যবস্থাপনা পরিচালকের বিরুদ্ধে মামলা করে দুর্নীতি দমন কমিশন (বাংলাদেশ)।
২০১৩, হুমায়ুন জহিরের বড় ছেলে শরীফ জহির ব্যাংকটির ভাইস চেয়ারম্যান নির্বাচিত হন। এই বছরের শেষের দিকে মোবাইল আর্থিক পরিষেবা (MFS), Ucash (ইউক্যাশ)  চালু করা হয়।
এপ্রিল ২০১৫, পারটেক্স গ্রুপ-এর তৎকালীন চেয়ারম্যান এম এ হাসেম ইউসিবির চেয়ারম্যান নির্বাচিত হন। সেপ্টেম্বর-এ ব্যাংকটির লোগো পরিবর্তন করা হয়, যা ডিজাইন করেছিলেন রফিকুন নবী এবং মোস্তফা মন্ওয়ার। উক্ত বছরের অক্টোবরে ব্যাংকটি প্রধানমন্ত্রী শেখ হাসিনার ত্রাণ তহবিলে ১০ মিলিয়ন (১ কোটি) টাকা অনুদান দেয়।
মার্চ ২০১৬,বাংলাদেশ কৃষি ব্যাংকের কাছে বন্ধক রাখা একটি সম্পত্তির বিপরীতে একজন ব্যবসায়ীকে ১৮১.৮ মিলিয়ন (১৮ কোটি ১৮ লক্ষ) টাকা ঋণ দেয়ার অভিযোগে চট্টগ্রামের একটি আদালত ব্যাংকটির একজন কর্মকর্তাকে কারাদন্ড দেয়।
সেপ্টেম্বর ২০১৭, ব্যাংকটি বাংলাদেশের ব্যাংকিং নিয়ম লঙ্ঘন করে তার ডিরেক্টর,সুলতানা হাসেম এর মালিকানাধীন কোম্পানি রাসেল ভেজিটেবল অয়েল লিমিটেডের ঋণ অবৈধভাবে মওকুফ করে, যিনি চেয়ারম্যান এম এ হাসেমের স্ত্রী ছিলেন।।
২০২০-এর দশক
২০২১ সালে, ইউনাইটেড কমার্শিয়াল ব্যাংকের অধীনস্থ প্রতিষ্ঠান ইউসিবি ফিনটেক কোম্পানি লিমিটেডের আওতায় মোবাইল আর্থিক পরিষেবা (MFS) Ucash (ইউক্যাশ) এর নাম পরিবর্তন করে Upay (উপায়) নামে চালু করে।  যা গ্রামীণফোন, রবি এবং বাংলালিংক সংযোগ ব্যবহারকারীদের বিনা  ইন্টারনেটে উপায় অ্যাপ্লিকেশন ব্যবহার করার সুযোগ করে দেয়।
২০২২ সালে, ব্যাংকটি ফেব্রুয়ারিতে তার রেমিট্যান্স পরিচালনার জন্য সিঙ্গাপুরে এবং এপ্রিলে সংযুক্ত আরব আমিরাত এবং কাতারে একটি করে সহায়ক সংস্থা প্রতিষ্ঠার পরিকল্পনা ঘোষণা করে।
৫৯৯
৫৯৯ গ্রেগরীয় বর্ষপঞ্জির একটি সাধারণ বছর।
পদিপিসির বর্মিবাক্স
পটভূমি
খোকা নামের এক স্কুলছাত্র, সে তার কাকার বাড়ীতে গিয়ে অল্পবয়স্কা বিধবা "পদি" পিসির গল্পকথা শোনে। সে একবার তার খুড়োর বাড়ি যায় তার সঙ্গে দেখা করতে। কিন্তু পথে এক দস্যু তাকে আক্রমণ করে। কিন্তু যখন খুড়ো একথা জানতে পারলো, সে তাকে তার লুটপাটের মূল্যবান জিনিস থেকে ঘুষ দিল, যাতে সে খবর যেন সকলে জানতে না পারে। পদি পিসি তখন খুড়োর বাড়িতেই সেসব একটা দামি বর্মিবাক্সে ভরে গোপনস্থানে লুকিয়ে রেখেছিল এবং এই ব্যাপারটি পদি পিসির মৃত্যুর আগে পর্যন্ত তার ছেলে গজা ছাড়া কেউ জানত না। পরিবারের সমস্ত সদস্য তন্ন তন্ন করে খুঁজেও হারানো বাক্সটিকে উদ্ধার করতে পারলো না। এমনকি এক প্রাইভেট গোয়েন্দা নিযুক্ত হলেও, সেও কুল কিনারা করতে ব্যর্থ হয়। শেষে কীভাবে তা উদ্ধার করা হয় তা নিয়েই রহস্যঘন গল্পের উপস্থাপনা।
হাজারিবাগ টাউন রেলওয়ে স্টেশন
ইতিহাস
এই লাইনটি অটল বিহারী বাজপেয়ীর শাসনামলে ১৯৯৯ সালের রেল বাজেটে ঘোষণা করা হয়েছিল। ১৬ বছর পর, ২০ ফেব্রুয়ারি ২০১৫ তারিখে এই স্বপ্ন পূরণ হয়। ঝাড়খণ্ডের রাজ্যপাল সৈয়দ আহমেদ, মুখ্যমন্ত্রী রঘুবর দাস, কেন্দ্রীয় রেলমন্ত্রী সুরেশ প্রভু, কেন্দ্রীয় রেল প্রতিমন্ত্রী মনোজ সিনহা, কেন্দ্রীয় অর্থ প্রতিমন্ত্রী এবং হাজারীবাগের সাংসদ জয়ন্ত সিনহা সহ প্রধানমন্ত্রী নরেন্দ্র মোদি এটির উদ্বোধন করেছিলেন। ৭ ডিসেম্বর ২০১৬-এ মুখ্যমন্ত্রী রঘুবর দাসের উপস্থিতিতে রেলমন্ত্রী সুরেশ প্রভুর দ্বারা ৫৭ কিমি দীর্ঘ হাজারীবাগ-বরকাকানা অংশটি যাত্রীবাহী ট্রেনের জন্য খুলে দেওয়া হয়েছিল। এর সাথে এখন  কোডারমা-হাজারীবাগ-রাঁচি রেল প্রকল্পের ১৩৭ কিমি অংশ বারকাকানা পর্যন্ত কাজ করছে এবং মাত্র 66 কিমি দীর্ঘ বারকাকানা-রাঁচি অংশটি অসম্পূর্ণ থেকে গেছে যা ২০২০ সালের শেষের দিকে শেষ হবে বলে আশা করা হচ্ছে।
প্রকল্পের খরচ
কোডারমা-হাজারীবাগ-বরকাকানা-রাঁচি (মোট দৈর্ঘ্য 200 কিলোমিটার) এর মধ্যে পুরো প্রসারণের জন্য প্রকল্পটির আনুমানিক ব্যয় INR 3,000 কোটি টাকা। হাজারীবাগ থেকে কোডারমা পর্যন্ত 79.7 কিলোমিটার দূরত্বের রেলপথের জন্য INR 936 কোটি টাকা খরচ হয়েছে। 1999 সালে প্রকল্পের সূচনার সময়, আনুমানিক ব্যয় ছিল প্রায় 332 কোটি টাকা, তবে সময়ের সাথে সাথে, ব্যয়টি প্রায় INR 936 কোটিতে উন্নীত হয়েছে।
ভবিষ্যৎ পরিকল্পনা
হাজারীবাগ টাউন রেলওয়ে স্টেশন কোডেরমা বারকাকানা সেকশনের একটি গুরুত্বপূর্ণ রেলওয়ে স্টেশন। বরকাকানা-রাঁচি সেকশনের জন্য প্রকল্প সমাপ্তির সময়সীমা মার্চ 2018 নির্ধারণ করা হয়েছে। মাওবাদী প্রভাবিত রামগড় জেলায় নিরাপত্তা উদ্বেগের মধ্যে প্রকল্পটি 24 ঘন্টা নিরাপত্তা প্রদান করা হয়েছে। এছাড়াও হাজারীবাগ টাউন থেকে বন্দগ পর্যন্ত রেলওয়ে কয়লা সাইডিং লাইন নির্মাণ করা হয়েছে।
৬০০
৬০০ গ্রেগরীয় বর্ষপঞ্জির একটি সাধারণ বছর।
২০১৮-১৯ শ্রীলঙ্কা ক্রিকেট দলের অস্ট্রেলিয়া সফর
শ্রীলঙ্কা ক্রিকেট দল দুইটি টেস্ট ক্রিকেট খেলার জন্য অস্ট্রেলিয়া সফর করে, যা জানুয়ারি থেকে ফেব্রুয়ারি ২০১৯-এ অনুষ্ঠিত হয়।
বক্রেশ্বর তাপবিদ্যুৎকেন্দ্র উপনগর
বক্রেশ্বর তাপবিদ্যুৎ কেন্দ্র উপনগর ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি শিল্পনগরী৷
অবস্থান
বক্রেশ্বর তাপবিদ্যুৎ কেন্দ্র সহ সমগ্র উপনগরটি সিউড়ি ১ ও দুবরাজপুর ব্লকে অবস্থিত৷ এটি বনগাঁ, সদাইপুর, চিনপাই, কচুজোড়ের মতো ছোটো বড়ো গ্রামদ্বারা পরিবেষ্ঠিত৷
থানা
সদাইপুর থানার অন্তর্গত সিউড়ি ১ ব্লকসহ বক্রেশ্বর তাপবিদ্যুৎ কেন্দ্র উপনগরটি৷
নীল নির্জন
বক্রেশ্বর তাপবিদ্যুৎ কেন্দ্রের বিপুল চাহিদার জন্য স্থানীয় বক্রেশ্বর নদের ওপর নীল নির্জন নামে একটি জলাধার নির্মাণ করা হয়৷ এটি পশ্চিমবঙ্গের মনোরম ও দর্শনীয় স্থানগুলির মধ্যে একটি৷
পরিবহন
অণ্ডাল-সাঁইথিয়া ব্রাঞ্চ লাইন এই অঞ্চলের ওপর দিয়ে বিস্তৃত, নিকটবর্তী রেলস্টেশন দুটি হলো চিনপাই ও কচুজোড় রেলওয়ে স্টেশন৷
অর্থনীতি
১০০৫ মেগাওয়াট শক্তিসম্পন্ন বক্রেশ্বর তাপবিদ্যুৎ কেন্দ্রটি ১৯৯৯ ও ২০০৯ খ্রিস্টাব্দে পশ্চিমবঙ্গ বিদ্যুৎ উন্নয়ন নিগম লিমিটেডের অনুমোদনপ্রাপ্ত৷
মুক্তির জন্য পরীক্ষা
যুক্তরাজ্যে মুক্তির জন্য পরীক্ষা নামে কোভিড-১৯ পরীক্ষা কার্যক্রম চালু করা হয়েছিল। ১৫ই ডিসেম্বর ২০২০ সালে যুক্তরাজ্যে এই কার্যক্রম চালু করা হয়েছিল এবং এই কার্যক্রমে তারা যুক্তরাজ্যে আগমনকারী পর্যটকদেরকে পাঁচ দিনের মধ্যে কোরাইন্টাইনে রেখে কোভিড১৯ পরীক্ষার ফলাফল প্রদান করেন।যখন পর্যটকরা তাদের কোভিড পরীক্ষার ফলাফল নেগেটিভ পান তখন তাদেরকে অতি শীঘ্রই যুক্তরাজ্যে প্রবেশ করার জন্য অনুমতি দেয়া হয়।এই কার্যক্রমে যাবতীয় সমস্যাবলী পরিচালনা করার জন্য যুক্তরাজ্যের সরকার কর্তৃক ১১টি ব্যক্তিগত সংস্থা কে দায়িত্ব প্রদান করার ফলে শুরুতে কিছুটা বিশৃঙ্খলা দেখা দিয়েছিল।
৬০১
৬০১ গ্রেগরীয় বর্ষপঞ্জির একটি সাধারণ বছর।
আইসল্যান্ডীয় ভাষা
৮৭৪ খ্রিষ্টাব্দ থেকে পশ্চিম নরওয়ে থেকে ভাইকিং অভিযাত্রীরা প্রথম আইসল্যান্ডে আসতে শুরু করে। তারা প্রাচীন নর্স ভাষায় কথা বলত। ১০০০ খ্রিষ্টাব্দে খ্রিস্টধর্ম গ্রহণের পর আইসল্যান্ডীয়রা বিপুল পরিমাণ গাথা-সংবলিত পুঁথি রচনা করে। ১০০০ থেকে ১৪০০ খ্রিষ্টাব্দের মধ্যবর্তী সময়ে আইসল্যান্ডে প্রচলিত নর্স ভাষা স্ক্যান্ডিনেভিয়ায় প্রচলিত নর্স ভাষা থেকে আলাদা হয়ে যায় এবং এটিই আইসল্যান্ডীয় ভাষা নামে এখন পরিচিত। ১৩৮০ থেকে ১৯১৮ সাল পর্যন্ত আইসল্যান্ড ডেনমার্কের অধীন ছিল। কিন্তু আইসল্যান্ডীয় ভাষাতে এর তেমন কোন প্রভাব পড়েনি। ভৌগোলিক বিচ্ছিন্নতা এবং শক্তিশালী সাহিত্যিক ঐতিহ্য এটির বিশুদ্ধতা রক্ষা করেছে। আজও প্রাচীন নর্স ভাষা থেকে আইসল্যান্ডীয় ভাষার পার্থক্য খুব সামান্য। আধুনিক পাঠকেরা খুব সহজেই মধ্যযুগীয় গাথাগুলি পড়তে পারেন।
১০০০ অব্দের দিকে খ্রিস্টধর্মের আগমনের সাথে সাথে আইসল্যান্ডীয় ভাষা লিখতে রোমান লিপির প্রবর্তন হয়। তবে কিছু পুরনো বর্ণ যেমন ð, þ, æ এবং ö রক্ষা করা হয়। এছাড়া স্বরবর্ণগুলিতে ঝোঁক চিহ্ন বসতে পারে (á, é, í, ó, ú, এবং ý)। ১৫৪০ সালে নতুন টেস্টামেন্টের অনুবাদের মধ্য দিয়ে আধুনিক আইসল্যান্ডীয় ভাষার সূচনা হলেও অন্যান্য স্ক্যান্ডিনেভীয় ভাষার তুলনায় এটিতে বিভক্তির পরিমাণ অনেক বেশি। ব্যাকরণ, শব্দভাণ্ডার ও লিখন পদ্ধতি, সব দিক থেকেই আইসল্যান্ডীয় ভাষা স্ক্যান্ডিনেভীয় ভাষাগুলির মধ্যে সবচেয়ে রক্ষণশীল। আইসল্যান্ডীয় ভাষাতে বিশেষ্য, বিশেষণ ও সর্বনামের তিনটি ব্যাকরণিক লিঙ্গ (পুং, স্ত্রী ও ক্লীব) এবং চারটি কারক (কর্তা, কর্ম, সম্প্রদান ও সম্বন্ধ) আছে। ক্রিয়াগুলির তিনটি পুরুষ হয়। তবে আধুনিক আইসল্যান্ডীয় ভাষার উচ্চারণ প্রাচীন নর্স ভাষা থেকে অনেক আলাদা। অতীতে আইসল্যান্ডীয় ভাষা কেল্টীয়, ডেনীয়, লাতিন ও রোমান্স ভাষা থেকে ঋণ নিলেও ১৮শ শতকে একটি বিশুদ্ধতাবাদী আন্দোলনের পরিণামে নতুন ভাষাতাত্ত্বিক আইন প্রণীত হয়, যাতে বিদেশী শব্দের সরাসরি ঋণগ্রহণে বাধার সৃষ্টি করা হয়। তাই আন্তর্জাতিক পরিমণ্ডলে ব্যবহৃত বৈজ্ঞানিক, প্রযুক্তিগত ও বিমূর্ত ধারণাগত পরিভাষাগুলির পরিবর্তে আইসল্যান্ডীয় ভাষার নিজস্ব শব্দ থেকে তৈরি সমাসবদ্ধ শব্দ দিয়ে কাজ চালানো হয়। এর বাইরেও প্রাচীন শব্দ নতুন করে ব্যবহার করা হয় এবং নিজস্ব শব্দমূলের সাহায্যে নতুন শব্দও উদ্ভাবন করা হয়।
টম পুনা
নরোত্তম টম পুনা (Tom Puna; জন্ম: ২৮ অক্টোবর, ১৯২৯ - মৃত্যু: ৭ জুন, ১৯৯৬) তৎকালীন ব্রিটিশ ভারতের সুরাট এলাকায় জন্মগ্রহণকারী ভারতীয় বংশোদ্ভূত নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন নরোত্তম পুনা নামে পরিচিত টম পুনা।
প্রথম-শ্রেণীর ক্রিকেট
১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত টম পুনা’র প্রথম-শ্রেণীর খেলোয়াড়ী জীবন চলমান ছিল। আট বছর বয়সে তার পরিবার ভারত থেকে নিউজিল্যান্ডে অভিবাসিত হয়। ১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত নর্দার্ন ডিস্ট্রিক্টসের পক্ষে খেলেন। শুরুতে মাঝারিসারির ব্যাটসম্যান হিসেবে খেললেও অফ স্পিন বোলিংয়ের উত্তরণের পাশাপাশি নিচেরসারির ব্যাটসম্যানে রূপান্তরিত হন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন টম পুনা। সবগুলো টেস্টই ইংল্যান্ডের বিপক্ষে খেলেছিলেন তিনি। ২৫ ফেব্রুয়ারি, ১৯৬৬ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ মার্চ, ১৯৬৬ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ১৯৬৫-৬৬ মৌসুমের শেষদিকে সফররত ইংল্যান্ড দলের বিপক্ষে অনুষ্ঠিত তিন টেস্টের সবকটিতেই তিনি নিউজিল্যান্ড দলের প্রধান স্পিনার হিসেবে খেলেন। তবে, খেলায় তিনি খুব কমই প্রভাব ফেলতে পেরেছিলেন।
ব্যক্তিগত জীবনে বিবাহিত ছিলেন তিনি। তার সন্তান অশোক পুনা ও কীর্তি পুনা - উভয়েই নর্দার্ন ডিস্ট্রিক্টসের পক্ষে খেলেছেন। ৭ জুন, ১৯৯৬ তারিখে ৬৬ বছর বয়সে হ্যামিল্টন এলাকায় টম পুনা’র দেহাবসান ঘটে।
খাইরপুর (দেশীয় রাজ্য)
ইতিহাস
তালপুর রাজবংশটি ১৭৮৩ সালে মীর ফতেহ আলী খান প্রতিষ্ঠা করেছিলেন, তিনি হালানীর যুদ্ধে কালহোরাদের পরাজিত করার পরে নিজেকে প্রথম রইস বা সিন্ধু শাসক হিসাবে ঘোষণা করেছিলেন। মীর ফতেহ আলী খানের ভাগ্নে, মীর সোহরাব খান তালপুর ১৭৮৩ সালে বুরহানে তালপুর রাজবংশের একটি শাখা প্রতিষ্ঠা করেন, যার নাম বদলে রাখা হয়েছিল খায়রপুর ।
খায়রপুর শাখার প্রতিষ্ঠাতা মীর সোহরাব খান তালপুরের মৃত্যু ১৮১১ সালে হলে তার বড় ছেলে মীর রুস্তম আলী খানের হাতে ক্ষমতা ত্যাগ করে।
রুস্তমের কনিষ্ঠ সৎ ভাই, আলী মুরাদ ১৮৩৩ সালে ব্রিটিশদের সাথে একটি চুক্তি স্বাক্ষর করে তার হাতকে শক্তিশালী করেছিলেন, যাতে তিনি ১৮৩৮ সালে ব্রিটিশদের কাছে বিদেশী সম্পর্কের আত্মসমর্পণের পরিবর্তে খায়রপুরের স্বাধীন শাসক হিসাবে স্বীকৃতি লাভ করেছিলেন। সিন্ধু রাস্তা এবং সিন্ধু নদীর ব্যবহার। তাঁর পিতার জীবদ্দশায় রেজেন্টের চেয়ে তাঁর অবস্থান কিছুটা বেশি ছিল এবং তাঁর কনিষ্ঠ সৎ ভাই 'আলী মুরাদ, বয়সের আগমণ পর্যন্ত এটি অপরিবর্তিত ছিল। তবুও, এটি তাকে অভ্যন্তরীণ পারিবারিক বিরোধ থেকে রক্ষা করতে পারেনি, যেখানে ব্রিটিশরা প্রথমে চিকিৎসা বা পক্ষ গ্রহণ করতে অস্বীকার করেছিল। বাম|থাম্ব| খায়রপুর রাজ্য (লাল রঙে চিহ্নিত) ১৯৪৭ সালে পাকিস্তানের দেশীয় রাজ্য হিসাবে যোগদান করেছিল রুস্তম তার কনিষ্ঠ ভাই মীর আলি মুরাদের পক্ষে ত্যাগ করলে তিনি ১৮৪২ সাল পর্যন্ত শাসন করেছিলেন। আলী মুরাদ ১৮৪৫-৪৭ সালে তুর্কি অভিযানের সময় ব্রিটিশদের সহায়তা করেছিলেন, তবে পরে ১৮৫১-৫২ সালে ব্রিটিশদের বিরুদ্ধে ষড়যন্ত্রের অভিযোগে অভিযুক্ত হন এবং ব্রিটিশ ইস্ট ইন্ডিয়া কোম্পানির দ্বারা উর্ধ সিন্ধুতে তাঁর জমি ছিনিয়ে নেওয়া হয়। ফলস্বরূপ, তাঁর নিয়ন্ত্রণাধীন বাকী জমিটি বেশিরভাগ খায়রপুর শহর এবং এর আশেপাশের পরিবেশের অন্তর্ভুক্ত ছিল। ১৮৫৭ সালের সিপাহী বিদ্রোহের সময় আলী মুরাদ ব্রিটিশদের পক্ষ নিয়েছিলেন এবং বিদ্রোহীদের শিকারপুর কারাগার ও কোষাগার দখল থেকে বিরত রাখেন। তিনি ব্রিটিশদের অনুগ্রহ ফিরে পান এবং ১৮৬৬ সালে ব্রিটিশরা ভবিষ্যতের যে কোনও উত্তরসূরিদের খায়রপুরের ন্যায়বিচারী শাসক হিসাবে স্বীকৃতি দেওয়ার প্রতিশ্রুতি দিয়েছিল। আলী মুরাদের শাসন ১৮৯৪ সালে তাঁর মৃত্যুর আগ পর্যন্ত চলমান ছিল।
আলি মুরাদের বড় ছেলে তার উত্তরাধিকার হয় এবং তাই তাঁর পরে তাঁর দ্বিতীয় পুত্র মীর ফয়েজ মুহাম্মদ খান তাঁর মৃত্যুর আগ পর্যন্ত রাজত্ব করেছিলেন। তিনি তাঁর পুত্র মীর স্যার ইমাম বখশ খান তালপুর যিনি প্রথম বিশ্বযুদ্ধের সময় ব্রিটিশ যুদ্ধের প্রয়াসকে সহায়তা করেছিলেন এবং এইভাবে ১৯১৮ সালে তিনি সম্মানজনক উপাধি লেফটেন্যান্ট-কর্নেল লাভ করেন। তিনি ১৯২১ সালে মারা যান এবং তাঁর মীর আলী নওয়াজ খান ক্ষমতা গ্রহণ করেন। তাঁর শাসনামলে, জবরদস্ত শ্রমের সামন্ত প্রথা চের ব্যবস্থা বিলুপ্ত করেন, এবং সেচের জন্য নতুন খাল স্থাপন করা করেন।
মীর আলী নওয়াজ খান ১৯৩৫ সালে মারা যান, এবং দ্বিতীয় মীর ফয়জ মুহাম্মদ খান তাঁর স্থলাভিষিক্ত হন, যিনি অস্থির এবং নার্ভাস সমস্যায় ভুগছিলেন, পরে নামমাত্র নেতা হন। খায়রপুর সরকার স্থানীয় মন্ত্রীদের অধীনে রাজত্ব পরিষদ গঠন করেছিল এবং মীরকে রাজ্যের বাইরে থাকার আদেশ দেয়। বারো বছর সময় অতিবাহিত হওয়ার পরে এবং ক্ষমতা হস্তান্তরের অল্প সময়ের আগে ১৯৪৭ সালের জুলাই মাসে তিনি তার তরুণ পুত্র মীর জর্জ আলি মুরাদ খানের পক্ষে রায় দিয়ে বিদায় নেন। তরুণ মীর তার সংখ্যাগরিষ্ঠতা লাভ করে এবং মাত্র চার বছর আগে পূর্ণ শাসন ক্ষমতা পেয়েছিলেন। পূর্ণ বয়স্ক ভোটাধিকার প্রবর্তনকারী রাজ্যটি উপমহাদেশে প্রথম ছিল।
খাইপুর রাজ্যটি সে বছরের অক্টোবরে পাকিস্তান অধিরাজ্য স্বীকার করে এবং ১৯৫৫ সালে পশ্চিম পাকিস্তানে একীভূত হয়। এর সর্বশেষ শাসক, মীর জর্জ আলী মুরাদ খান, প্রাচীন ব্রিটিশ ভারতীয় সাম্রাজ্যের বেঁচে থাকা প্রথম শ্রেণির শাসকদের মধ্যে একজন ছিলেন, এখনও তাঁর বিস্তীর্ণ প্রাসাদ, ফয়জমহলে প্রতি মহররম একটি মজলিসের আয়োজন করেন। তিনি উপ-মহাদেশে অন্যতম বৃহত্তম বেসরকারী বন্যপ্রাণী অভয়ারণ্য প্রতিষ্ঠা করেন। তিনি দীর্ঘদিন ধরে প্রাণী কল্যাণ ও সংরক্ষণে গভীর আগ্রহী ছিলেন। তাঁর ছোট ছেলে প্রিন্স মেহেদী রাজা খান অবসরের পর থেকে তার বাবার আবেগ অব্যাহত রেখেছেন এবং সংরক্ষণের আগ্রহের তদারকি করেন।
প্রশাসন
থাম্ব|ফয়েজ মহল হাভেলি বিভিন্ন খাইরপুর মীরদের দ্বারা ব্যবহৃত প্রাসাদ। সরকারের রূপ ছিল সনাতন রাজতন্ত্র। শাসক "মীর" উপাধি ধারণ করতেন এবং একটি দেওয়ান বা উজিরের সহায়তায় কাজ চালাতেন। রাজ্যটির দুটি তালুকে পাঁচটি উপ-বিভাগে বিভক্ত করা হয়েছিল। এগুলি হ'ল খাইরপুর মহকুমা খাইরপুর ও গাম্বাত তালুক নিয়ে এবং মীর ওয়াহ মহকুমা মীর ওয়াট, ফয়েজ গঞ্জ ও নরো তালুক নিয়ে গঠিত।
মেরুজ্যোতি
alt=Pictures of the aurora australis|thumb|421x421px|পৃথিবীর বিভিন্ন স্থান থেকে মেরুজ্যোতির চিত্র।
মেরুজ্যোতি বা  মেরুপ্রভা বা আরোরা বা আরোরা অস্ট্রালিস (আরোরা উষা) হলো আকাশে একধরনের প্রাকৃতিক আলোর প্রদর্শনী। প্রধানত উঁচু অক্ষাংশের এলাকাগুলোতে আরোরা'র দেখা মিলে। আরোরা দেখতে অত্যন্ত সুন্দর। আরোরা নিয়ে প্রাচীনকালে অনেক উপকথা চালু ছিল। যেমন নর্জ উপকথা অনুসারে আরোরা হলো ঈশ্বরের সৃষ্টি সেতু। আবার কিছু কুসংস্কারচ্ছন্ন মানুষ আছে যারা মনে করেন তাদের পূর্বপুরুষেরা আকাশে নাচানাচি করে তাই আকাশের রঙ বদলে যায়।
আরোরা সৃষ্টির কারণ
সূর্য আমাদের থেকে প্রায় ৯৩ মিলিয়ন মাইল বা ১৪৯৫৯৭৮৭০৭০০ মিটার(প্রায় ১৫০ মিলিয়ন কি.মি.) দূরে অবস্থিত। কিন্তু এর প্রভাব বহুদূর পর্যন্ত বিস্তৃত। সৌরঝড়ে চার্জিত কণা (প্লাজমা) মহাকাশে ছড়িয়ে পড়ে। পৃথিবীতে এসব কণা পৌছালে পৃথিবীর চৌম্বক ক্ষেত্র এবং বায়ুমন্ডল এর সাথে প্রতিক্রিয়া করে। যখন সূর্যের চার্জিত কণাগুলো আমাদের পৃথিবীর বায়ুমন্ডলের অণু-পরমাণুকে আঘাত করে তখন সেই চার্জিত কণাগুলো বায়ুমন্ডলের অণু-পরমাণুগুলোকে আন্দোলিত করে এবং উজ্জ্বল করে তোলে। পরমাণু আন্দোলিত হওয়ার অর্থ হল এই যে, যেহেতু পরমাণু নিউক্লিয়াস এবং নিউক্লিয়াসকে আবর্তনকৃত ইলেক্ট্রন দ্বারা গঠিত তাই যখন সূর্য থেকে আগত চার্জিত কণা বায়ুমন্ডলের পরমাণুকে আঘাত করে তখন ইলেক্ট্রনগুলো উচ্চ শক্তিস্তরে (নিউক্লিয়াস থেকে আপেক্ষিকভাবে অনেকদূরে) ঘুরতে শুরু করে। তারপর যখন আবার কোনো ইলেক্ট্রন নিম্ন শক্তিস্তরে চলে আসে তখন সেটি ফোটন বা আলোতে পরিণত হয়।
আরোরাতে যা ঘটে তেমনটি ঘটে নিয়নের বাতিতেও। নিয়ন টিউবের মধ্যে নিয়ন গ্যাসের পরমাণুগুলোকে আন্দোলিত করবার জন্য ব্যবহৃত হয় বিদ্যুৎ। তাই নিয়নের বাতিগুলো এরকম উচ্চ মানের রঙ্গিন আলো দেয়। আরোরাও ঠিক এভাবে কাজ করে-তবে এটি আরো বড় মাত্রায় হয়। আরোরাগুলো মাঝে মাঝে আলোর পর্দার মতো দেখায়। তবে এরা গোলাকার অথবা সর্পিল বা বাঁকানোও হতে পারে। বেশিরভাগ আরোরাতে সবুজ রঙ এবং গোলাপী রঙ দেখা যায়। তবে অনেকসময় লাল রঙ বা বেগুনী রঙের হতে পারে।
আরোরা সাধারণত দেখা যায় দক্ষিণ ও উত্তরের দেশগুলোতে। কানাডা, রাশিয়া, অস্ট্রেলিয়া, গ্রীনল্যান্ডের মতো দেশগুলোতে আরোরার দেখা মিলে। মানব ইতিহাস জুড়ে আরোরার রঙ গুলো রহস্যময়। বিভিন্ন মিথোলোজিতে বিভিন্ন কুসংস্কার উল্লেখ করা হয়েছে এই নিয়ে। তবে বিজ্ঞান বলেঃ আমাদের বায়ুমন্ডলের গ্যাসগুলোই হলো আরোরার বিভিন্ন রঙের কারণ। উদাহরণঃ আরোরার সবুজ রঙের কারণ হলো অক্সিজেন আবার আরোরার লাল এবং নীল রঙের জন্য দায়ী হলো নাইট্রোজেন গ্যাস(2008) ।
অনুপ ভান্ডারী
অনুপ ভান্ডারি হলেন একজন ভারতীয় চলচ্চিত্র পরিচালক, সুরকার এবং গীতিকার যিনি প্রাথমিকভাবে কন্নড় সিনেমায় কাজ করেন। তিনি ২০১৫ সালে তার ভাই নিরুপ ভান্ডারী অভিনীত রহস্য থ্রিলার চলচ্চিত্র রঙ্গিতরাঙ্গার মাধ্যমে তার পরিচালনায় আত্মপ্রকাশ করেন
জন্ম ও প্রাথমিক জীবন
অনুপ ভান্ডারি ২ মার্চ ১৯৮২ সালে কর্ণাটকের পুত্তুরে সুধাকর ভান্ডারি এবং রথনা ভান্ডারির কাছে জন্মগ্রহণ করেন। তিনি মহীশূরে প্রতি পালিত হন, যেখানে তিনি বিদ্যা বিকাশ ইনস্টিটিউট অফ ইঞ্জিনিয়ারিং অ্যান্ড টেকনোলজি থেকে তথ্য বিজ্ঞানে স্নাতক ডিগ্রি অর্জন করেন। স্নাতক হওয়ার পরে, তিনি মাইসোরে একজন সফ্টওয়্যার ইঞ্জিনিয়ার হিসাবে ইনফোসিস টেকনোলজিসে যোগ দেন এবং অবশেষে মার্কিন যুক্তরাষ্ট্রে চলে যান, যেখানে তিনি তার প্রথম ফিচার ফিল্ম তৈরি করতে ভারতে ফিরে আসার আগে প্রায় এক দশক কাজ করেছিলেন।
ব্যক্তিগত জীবন
অনুপ ভান্ডারি বিয়ে করেছেন নীথা শেঠি কে, তিনি তার সমস্ত চলচ্চিত্রের জন্য কস্টিউম ডিজাইনার হিসাবে কাজ করেন। তাদের একটি মেয়ে নিশকা ভান্ডারি রয়েছে। তার ভাই নিরুপ ভান্ডারী একজন অভিনেতা।
কর্মজীবন
ভান্ডারি ইনফোসিসের জন্য কাজ করার সময় শর্ট ফিল্ম তৈরি করা শুরু করেন এবং বেশ কয়েকটি পুরস্কার জিতেছিলেন। মার্কিন যুক্তরাষ্ট্রে থাকাকালীন, তিনি হলিউড অভিনেতা রাসেল হার্ভার্ড অভিনীত শব্দ নামে একটি শর্ট ফিল্ম পরিচালনা করেন যার খ্যাতি ছিল ব্লাড এবং ফার্গো । এটি তার প্রথম ফিচার ফিল্ম রঙ্গিতরঙ্গার জন্য প্রশস্ত পথ, যেখানে তার ভাই নিরুপ ভান্ডারী, রাধিকা নারায়ণ, অবন্তিকা শেঠি এবং সাই কুমার অভিনীত।
ফিল্মফেয়ার, সিমা, আইফা এবং কর্ণাটক রাজ্য পুরস্কার সহ অনুপ তার পরিচালনা, সঙ্গীত পরিচালনা এবং গানের জন্য বেশ কয়েকটি পুরস্কার জিতেছেন।
অনুপ এর অনুসরণে রাজরথ অভিনীত নিরুপ ভান্ডারী, অবন্তিকা শেঠি এবং তামিল অভিনেতা আর্য একটি মুখ্য ভূমিকায় অভিনয় করেন। চলচ্চিত্রটি একটি বাসের দৃষ্টিকোণ থেকে বর্ণনা করা হয়েছে, যেটিতে কণ্ঠ দিয়েছেন পুনীত রাজকুমার ।
তিনি প্রিয়া ভি পরিচালিত রকলাইন প্রোডাকশনের আদি লক্ষ্মী পুরাণ এবং নিরুপ ভান্ডারী এবং রাধিকা পন্ডিত অভিনীত গানের কথাও লিখেছেন। তিনি দাবাং ৩ কন্নড় সংস্করণের সব গানের কথা লিখেছেন
২০২২ সালে কিচ্ছা সুদীপের সাথে ব্লকবাস্টার মিস্ট্রি থ্রিলার বিক্রান্ত রোনা মুক্তি পেয়েছিল, যা তৈরির উচ্চ মানের, পারফরম্যান্স এবং প্রযুক্তিগত উজ্জ্বলতার জন্য প্রশংসিত হয়েছিল। এটি ছিল তার প্রথম ফিচার ফিল্ম রঙ্গিতরঙ্গার একটি সম্পর্কহীন প্রিক্যুয়েল।
৬০২
৬০২ গ্রেগরীয় বর্ষপঞ্জির একটি সাধারণ বছর।
হুবার্ট ডগার্ট
জর্জ হুবার্ট গ্রাহাম ডগার্ট (Hubert Doggart; জন্ম: ১৮ জুলাই, ১৯২৫ - মৃত্যু: ১৬ ফেব্রুয়ারি, ২০১৮) লন্ডনের আর্লস কোর্টে জন্মগ্রহণকারী প্রথিতযশা ইংরেজ ক্রিকেটার, ক্রীড়া প্রশাসক ও বিদ্যালয়ের শিক্ষক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করে খেলেছেন। কেমব্রিজ বিশ্ববিদ্যালয়ের পক্ষেও খেলেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ-ব্রেক বোলিংয়ে পারদর্শীতা দেখিয়েছেন হুবার্ট ডগার্ট।
প্রথম-শ্রেণীর ক্রিকেট
সমগ্র খেলোয়াড়ী জীবনে দুইটি মাত্র টেস্ট খেলায় অংশগ্রহণ করার সুযোগ পান। ওল্ড ট্রাফোর্ড ও লর্ডসে অনুষ্ঠিত উভয় টেস্টগুলো সফরকারী ওয়েস্ট ইন্ডিজ দলের বিপক্ষে খেলেছিলেন। ৮ জুন, ১৯৫০ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে হুবার্ট ডগার্টের।
অবসর
অবসর পরবর্তীকালে ক্রীড়া প্রশাসনে অনেক ধরনের দায়িত্ব পালন করেছেন। তন্মধ্যে, ১৯৮১ থেকে ১৯৮২ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেন। একই সময়ে ক্রিকেট কাউন্সিলেরও দায়িত্বে ছিলেন। এছাড়াও, ১৯৬৫ থেকে ২০০০ সাল পর্যন্ত ইংরেজ বিদ্যালয় ক্রিকেট সংস্থা, ১৯৮৩ থেকে ১৯৮৮ পর্যন্ত ক্রিকেট সোসাইটির দায়িত্ব ছিলেন। ১৯৮১ থেকে ১৯৮২ সাল পর্যন্ত আন্তর্জাতিক ক্রিকেট কাউন্সিল ও ১৯৯৩ থেকে ২০০৩ সাল পর্যন্ত আরুন্ডেল ফ্রেন্ডস ক্যাসল ক্রিকেট ক্লাবেরও সভাপতিত্ব করেন।
ব্যক্তিগত জীবন
১৯৫০ থেকে ১৯৭২ সময়কালে উইনচেস্টার কলেজে শিক্ষকতা করেন। এরপর ১৯৭২ থেকে ১৯৮৫ সাল পর্যন্ত ব্রুটনের কিংস স্কুলে প্রধানশিক্ষকের দায়িত্ব পালন করেন। ব্যক্তিগত জীবনে বিবাহিত ডগার্ট সুসান নাম্নী এক রমণীর পাণিগ্রহণ করেন। তাদের সংসারে এক পুত্র ও দুই কন্যা রয়েছে।
১৬ ফেব্রুয়ারি, ২০১৮ তারিখে ৯২ বছর বয়সে পশ্চিম সাসেক্সের চিচেস্টার এলাকায় তার দেহাবসান ঘটে।
জুলিয়া স্কার
জুলিয়া স্কার (নি সুলিভান; ১৭ ফেব্রুয়ারি ১৮৭১ — ১০ এপ্রিল ১৯২৭) একজন ব্রিটিশ রাজনীতিবিদ ও ভোটাধিকারী ছিলেন।
প্রারম্ভিক অভিজ্ঞতা
জুলিয়া স্কার লন্ডনের পূর্ব প্রান্তে লাইমহাউসে জন্মগ্রহণ করেন এবং তিনি ১৯০০ সালে জন স্কারকে বিয়ে করেন, যিনি একজন হিসাবরক্ষক, ট্রেড ইউনিয়বাদী ও জর্জ ল্যান্সবারির সহযোগী ছিলেন। তিনি চার বছরেরও বেশি সময় ধরে জন্ম দেওয়া তিন সন্তানের জননী ছিলেন, তিনি ইস্ট এন্ডে কর্মজীবী মহিলাদের জন্য একজন বিশিষ্ট কর্মীও হয়ে ওঠেন ও ১৯০৫ সালে বেকারত্বের বিরুদ্ধে একটি বড় বিক্ষোভের প্রধান সংগঠক ছিলেন, যার পরে তিনি তৎকালীন প্রধানমন্ত্রী আর্থার বেলফোরের সাথে দেখা করেন। ১৯০৭ সালে, তিনি লেবার পার্টির প্রতিনিধিত্ব করে পপলার বোর্ড অফ গার্ডিয়ানে নির্বাচিত হন।
ভোটাধিকার আন্দোলনে ভূমিকা
সিলভিয়া প্যানখার্স্টের একজন সহযোগী হিসেবে স্কার তার পূর্ব লন্ডন ফেডারেশন অফ সাফ্রাগেটসে যোগদান করেন। তিনি ইস্ট এন্ড থেকে ছয় নারীর প্রতিনিধি দলের একজন ছিলেন (ডেইজি পার্সন, জেন স্যাভয়, জেসি পেইন, মিসেস বার্ড ও মিসেস ওয়াটকিনস) যারা প্যানখার্স্টের অনশনের পর ১৯১৪ সালের ২০ জুন প্রধানমন্ত্রী এইচ এইচ অ্যাসকুইথের সাথে দেখা করেন। ইপসউইচ উপ-নির্বাচনে অসফলভাবে প্রতিদ্বন্দ্বিতা করে তার স্বামী এমপি হওয়ার জন্য চতুর্থ প্রচেষ্টা করার মাত্র দুই সপ্তাহ পরে এটি ছিল। প্রধানমন্ত্রীর কাছে স্কারারের আবেদন ছিল দারিদ্র্যের মধ্যে বসবাসকারী পূর্ব লন্ডনের কর্মজীবী নারীদের (এবং পুরুষ) জন্য ভোটাধিকারের দাবি, যারা অল্প বয়সে মারা গেছে ও সহায়তাহীন বিধবাদের জন্য। তিনি শিশু যত্ন, পড়াশোনা ও আবাসন সম্পর্কে জিজ্ঞাসা করেছিলেন। স্কার মিসেস প্যানখার্স্টের অনশনের প্রসঙ্গে বলেছেন, "একুশ বছরের বেশি বয়সী প্রতিটি মহিলার জন্য ভোট দাবি করতে আমরা আজ এখানে এসেছি"।
শূরসেন
শূরসেন (शूरसेन, ) মথুরার একজন প্রাচীন যাদব শাসক ছিলেন।  তিনি মারিশা নামে একজন নাগ (বা সর্প) মহিলাকে সাথে বিয়ে করেছিলেন।  তিনি তাঁর সমস্ত সন্তানের জন্ম দিয়েছিলেন এবং ভীমের প্রতি বাসুকির বর হওয়ার কারণ ছিলেন। যার নামানুসারে শূরসেন রাজ্য বা মহাজনপদ এবং শূরসেনদের যাদব সম্প্রদায়ের নামকরণ করা হয়েছিল।
শূরসেন বা শূরসৈনী ছিলেন সমুদ্রবিজয়ের পিতা (নিজেই নেমিনাথের পিতা), বসুদেব (স্বয়ং বাসুদেব-কৃষ্ণের পিতা) এবং কুন্তী (কর্ণ এবং পঞ্চপাণ্ডবদের মা) মহাভারত এবং পুরাণ উভয় গ্রন্থেই তাকে বসুদেব (কৃষ্ণের পিতা) এবং কুন্তীর (পাণ্ডবদের মা) পিতা হিসাবে ব্যাপকভাবে উল্লেখ করা হয়েছে।
নিকলাউস ভির্ট
নিকলাউস ভির্ট (Niklaus E. Wirth) (জন্ম ১৫ই ফেব্রুয়ারি, ১৯৩৪) একজন সুইস কম্পিউটার বিজ্ঞানী। তিনি একাধিক প্রোগ্রামিং ভাষা উদ্ভাবনের জন্য বিখ্যাত, যাদের মধ্যে প্যাসকেল অন্যতম। এছাড়া তিনি সফটওয়্যার প্রকৌশলের বিভিন্ন গুরুত্বপূর্ণ ধারণার ওপর প্রথম আলোচনা আরম্ভকারী। তিনি ১৯৮৪ সালে টুরিং পুরস্কার লাভ করেন।
জন্ম ও শিক্ষাজীবন
তিনি ১৯৫৯ সালে ইটিএইচ জুরিখ থেকে ডিগ্রি অর্জন করেন। তিনি ১৯৬৩ সালে ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ডক্টরেট ডিগ্রি অর্জন করেন।
কর্মজীবন
তিনি ১৯৬৩ থেকে ১৯৬৭ সাল পর্যন্ত স্ট্যানফোর্ড বিশ্ববিদ্যালয় এর কম্পিউটার বিজ্ঞানের সহকারী অধ্যাপক হিসেবে কর্মরত ছিলেন।
মার্ক রাশমেয়ার
মার্ক উইর রাশমেয়ার (Mark Rushmere; জন্ম: ৭ জানুয়ারি, ১৯৬৫) পোর্ট এলিজাবেথে জন্মগ্রহণকারী প্রথিতযশা ও সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মার্ক রাশমেয়ার।
প্রথম-শ্রেণীর ক্রিকেট
১৯৮৩-৮৪ মৌসুম থেকে ১৯৯৯-২০০০ মৌসুম পর্যন্ত মার্ক রাশমেয়ারের প্রথম-শ্রেণীর খেলোয়াড়ী জীবন চলমান ছিল। ১৯৯৩-৯৪ মৌসুমে ট্রান্সভাল, ১৯৮৩-৮৪ মৌসুম থেকে ১৯৮৪-৮৫ মৌসুম পর্যন্ত ইস্টার্ন প্রভিন্স বি, ১৯৮৪-৮৫ মৌসুম থেকে ১৯৯২-৯৩ মৌসুম পর্যন্ত ইস্টার্ন প্রভিন্সের পক্ষে খেলেছেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট ও চারটি একদিনের আন্তর্জাতিকে অংশগ্রহণ করেছেন। ১৮ এপ্রিল, ১৯৯২ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। হুক খেলায় বেশ দূর্বলতা ছিল তার। দল থেকে বাদ পড়েন। এরপর আর তাকে দক্ষিণ আফ্রিকার পক্ষে খেলতে দেখা যায়নি।
১৯৯২ সালে দক্ষিণ আফ্রিকার ক্রিকেটের ইতিহাসের প্রথম ক্রিকেট বিশ্বকাপে অংশগ্রহণ করেছিলেন। এছাড়াও, ঐ বছরের শেষদিকে আন্তর্জাতিক ক্রিকেট থেকে নিষেধাজ্ঞা প্রত্যাহারের পর প্রথম টেস্ট ক্রিকেটে অংশ নেন। ব্রিজটাউনের কেনসিংটন ওভালে প্রতিপক্ষীয় দল ছিল ওয়েস্ট ইন্ডিজ দল।
রাশমেয়ারের পিতা কলিন রাশমেয়ার ১৯৫০ ও ১৯৬০-এর দশকে ইস্টার্ন ও ওয়েস্টার্ন প্রভিন্সের পক্ষে অল-রাউন্ডার হিসেবে খেলতেন। ১৯৯৯ সালে প্রথম-শ্রেণীর ক্রিকেট থেকে অবসর গ্রহণ করেন।
জলদেবতার তালিকা
পুরাণকথায় জলদেবতা বলতে জল বা বিভিন্ন জলাশয়ের সঙ্গে বিজড়িত দেবতাদের বোঝায়। জলদেবতার ধারণাটি বিভিন্ন দেশের পুরাণে প্রায়শই লক্ষিত হয়। বিশেষত যে সকল সভ্যতায় সমুদ্র বা মহাসাগর অথবা কোনও বড়ো নদী বিশেষ গুরুত্বপূর্ণ ছিল সেই সভ্যতাগুলিতে জলদেবতাদের বিশেষ মর্যাদা প্রদান করা হত। জলদেবতা উপাসনার অপর একটি গুরুত্বপূর্ণ কেন্দ্র ছিল প্রস্রবণ ও পবিত্র কূপগুলি।
পশ্চিম নাইজার-কঙ্গো
বেনিন
ডোগোন
সেরের
ইয়োরুবা
লুগানদান
বাতোংগা
আফ্রো-এশীয় মধ্যপ্রাচ্য
উত্তর আফ্রিকা, আরাব ও লেভান্টের হামিটো-সেমিটিক অঞ্চলসমূহ
মিশরীয়
thumb|আনুকেত
পিএইচপি
পিএইচপি (PHP) একটি প্রোগ্রামিং ভাষা। এটি মূলত সার্ভার-সাইড স্ক্রিপ্টিং-এর জন্য ব্যবহৃত হয়। পিএইচপি হচ্ছে একটি স্ক্রিপ্টিং ভাষা যা মূলতঃ চলমান ওয়েব পাতা তৈরির জন্য ডিজাইন করা হয়েছে। ইহা কমান্ড লাইন ইন্টারফেস ক্ষমতাকে অন্তর্ভুক্ত করেছে এবং স্ট্যান্ডআলোন গ্রাফিক্যাল আপ্লিকেশনকে ব্যবহার করতে পারে।
যখন প্রকৃতপক্ষে পিএইচপি ১৯৯৫ সালে রাসমুস লার্ডফ উদ্ভাবন করেন, সেই সময় থেকে এখন পর্যন্ত পিএইচপির মুল প্রয়োগ পিএইচপি গ্রুপ ও সার্ভার মাধ্যমে হয়ে আসছে এবং পিএইপি একটি বিষয়ের নির্দিষ্ট সীমারেখায় আবদ্ধ নয়। পিএইচপি পিএইচপি লাইসেন্সের অধীনে একটি ফ্রী সফটওয়ার, যা পিএইচপি ব্যবহারের সীমাবদ্ধতা থাকলেও জিএনইউ জেনারেল পাবলিক লাইসেন্স (জিপিএল) এর সহিত সামঞ্জস্যপূর্ন। পিএইচপি একটি বহুল ব্যবহৃত সাধারণ উদ্দেশ্যে সাধনের স্ক্রিপ্টিং ভাষা যা ওয়েব ডেভেলপমেন্টের জন্য বিশেষ উপযোগী এবং এইচটিএমএল আকারে প্রকাশ করা যায়।ইহা সাধারণতঃ একটি ওয়েব সার্ভারে পরিচালিত হয় যা পিএইচপি কোডকে নির্দেশনা আকারে ব্যবহার করে এবং ওয়েব পাতা তৈরি করে ফলাফল প্রদর্শন করে। ইহা বেশীর ভাগ ওয়েব সার্ভারে প্রয়োগ করা যায় এবং প্রায় সকল অপারেটিং সিস্টেম ও অবস্থান ভেদে বিনামূল্যে ব্যবহার করা যায়। ২০ মিলিয়নেরও বেশি ওয়েবসাইট ও ১ মিলিয়ন ওয়েব সার্ভারে পিএইচপি ব্যবহৃত হচ্ছে।
ইতিহাস
পিএইচপি তৈরী শুরু হয়েছিল ১৯৯৪ সালে এবং তখন নাম ছিল Personal Home Page (PHP), যখন রাসমুস লের্ডর্ফ(Rasmus Lerdorf) "কমন গেটওয়ে ইন্টারফেস(CGI)" এর একটি সিরিজ লিখেন পার্ল(Perl) প্রোগ্রামিং ভাষার মাধ্যমে। যেটির কাজ ছিলো তার নিজের ব্যক্তিগত ওয়েবসাইটের হোমপেইজ মেইনটেইন করা। যেটি তার সিভি এবং ওয়েব ট্রাফিক বা ভিজিটরের সংখ্যা রেকর্ড করত। সাইটের পার্ফরমেন্সের কারণে তিনি একই স্ক্রিপ্ট পুনোরায় সি(প্রোগ্রামিং ভাষা) দিয়ে লিখেন । এবং এর সাথে তিনি ওয়েব ফর্ম এবং ডাটাবেসে যুক্ত হওয়ার সুবিধা যোগ করেন এবং এই রুপায়নের নাম দেন "পার্সোনাল হোম পেইজ(Personal Home Page)" বা সংক্ষেপে পিএইচপি। মুলত এখান থেকেই পিএইচপি তৈরি হয়। এটি সাধারণ,ডাইনামিক ওয়েবসাইট তৈরি করার জন্য ব্যবহৃত হয়। এর পর জুন ৮,১৯৯৫ পিএইচপিতে এইচটিএমএল(HTML) এমবেডেড করে দেওয়া হয়। এরপর ১৯৯৮ সালে ভার্সন ৩ (Version 3) এসেছিল আর পিএইচপি ৫ ভার্সনটি এসেছে ২০০৪ সালে এবং বর্তমানে সর্বশেষ ভার্সনটি হচ্ছে (স্টাবল) ৭.৩.৩ (৭ই মার্চ, ২০১৯)
লাইসেন্স
পিএইচপি একটি ফ্রি সফটওয়্যার যা PHP License এর অধীনে রিলিজ হয়, যেটা হল: 4. Products derived from this software may not be called "PHP", nor may "PHP" appear in their name, without prior written permission from group@php.net. You may indicate that your software works in    conjunction with PHP by saying "Foo for PHP" instead of calling it "PHP Foo" or "phpfoo"
"পিএইচপি" নামটি ব্যবহারের উপর এই নিষেধাজ্ঞা GNU General Public License (GPL). আইন অনুসারে বেমানান
উদন থানি প্রদেশ
উদন থানি প্রদেশ ( อุดรธานี, ) হল থাইল্যান্ডের ছিয়াত্তরটি প্রদেশ ( চাংওয়াত ) এর একটি যা উচ্চ উত্তর-পূর্ব থাইল্যান্ডে অবস্থিত, যাকে ইসানও বলা হয়। এর উত্তরে নং খাই প্রদেশ, পূর্বে সাকোন নাখোন, দক্ষিণ-পূর্বে কালাসিন প্রদেশ, দক্ষিণে খোন কায়েন এবং পশ্চিমে লোই এবং নং বুয়া লাম্পু প্রদেশ রয়েছে। এটি    এলাকা নিয়ে গঠিত। মোট বনাঞ্চল হল  বা প্রাদেশিক এলাকার ১০.২ শতাংশ।  প্রাদেশিক রাজধানী এবং প্রদেশের প্রধান শহর উদন থানি।
টপোনিমি
উদন থানিকে বলা হয় 'উত্তর শহর'। উদন শব্দটি সংস্কৃতে উতারা থেকে এসেছে, যার অর্থ 'উত্তর দিক', কারণ উদন থানি ব্যাংককের উত্তর-পূর্বে অবস্থিত। থানি মানে 'শহর'।
ইতিহাস
উদন থানি প্রথম ঐতিহাসিক নজরে আসে রত্নকোসিন যুগে, যখন ভিয়েনতিয়েনের আনুওং থাই শাসনের বিরুদ্ধে বিদ্রোহ করেন এবং ১৮২৬ সালে তার সেনাবাহিনী নাখোন রাতচাসিমায় নিয়ে যান। তিনি একটি কৌশলে শহরটি দখল করেছিলেন, কিন্তু যে গ্যারিসনটি তিনি ধরে রাখতে রেখেছিলেন তা অপ্রত্যাশিতভাবে নাখোন রাতচাসিমার গভর্নরের স্ত্রী লেডি মো -র নেতৃত্বে নিরস্ত্র স্থানীয় বাহিনীর কাছ থেকে প্রচণ্ড প্রতিরোধের মুখোমুখি হয়েছিল। অনুভং সারাবুরি পর্যন্ত অগ্রসর হন, কিন্তু পিছু হটতে বাধ্য হন। থাই সেনাবাহিনী তাকে অনুসরণ করে, এবং প্রতিদ্বন্দ্বী বাহিনী আজকের উদন থানির কাছে একটি ছোট শহর নং বুয়া লাম্পুতে যুদ্ধে মিলিত হয়। দুই দিনের প্রচণ্ড যুদ্ধের পর, অনুওংয়ের সেনাবাহিনী পরাজিত হয় এবং লাওসে ফিরে পালিয়ে যায়। বাম|থাম্ব|200x200পিক্সেল| বাটি; বান চিয়াং সাইট থেকে; আঁকা সিরামিক; উচ্চতা: ৩২ সেমি, ব্যাস: ৩১ সেমি একবার বান মাক-কায়েং নামে পরিচিত, উদন থানি মূলত উত্তর-পূর্বাঞ্চলীয় শহর লাও পুয়ানে একটি বিদ্রোহ দমন করার জন্য প্রিন্স প্রাচাকসিনলাপাখোম দ্বারা প্রতিষ্ঠিত একটি সামরিক ঘাঁটি হিসাবে বসতি স্থাপন করেছিলেন। বান মাক-কায়েং একটি ছোট গ্রামীণ শহর থেকে ধীরে ধীরে বড় হয়ে এখন উদন থানি শহরে পরিণত হয়েছে। তিনি ১৮৯৩ সালে উদন থানি শহর প্রতিষ্ঠা করেন, বেসামরিক প্রশাসন প্রতিষ্ঠা করেন এবং এই অঞ্চলের জন্য গুরুত্বপূর্ণ দাপ্তরিক দায়িত্ব পালন করেন।
১৯৩২ সালের সিয়ামিজ বিপ্লবে, উদন থানি এখন পর্যন্ত উদন থানি প্রদেশে পরিণত হয়েছে। ডান|থাম্ব| এয়ার আমেরিকার সদর দফতর উডর্নে, আনু. ১৯৬৭ প্রদেশটি বান চিয়াং -এ প্রাগৈতিহাসিক প্রত্নতাত্ত্বিক স্থান এবং এর ব্রোঞ্জ যুগের ধ্বংসাবশেষের জন্য সবচেয়ে বেশি পরিচিত, প্রায় একটি গ্রামেমাই  উদন থানির পূর্বে। উদন থানি থাইল্যান্ডের অপেক্ষাকৃত শুষ্ক উত্তর-পূর্বে কৃষিপণ্যের জন্য সবচেয়ে ব্যস্ত বাজারগুলির মধ্যে একটি।
উদন জানি ১৯৬০-এর দশকে সবচেয়ে বড় অর্থনৈতিক উন্নতি লাভ করে যখন মার্কিন যুক্তরাষ্ট্র ভিয়েতনাম যুদ্ধের সময় যৌথ-বাহিনীর সামরিক ঘাঁটি হিসেবে Udorn রয়্যাল থাই এয়ার ফোর্স বেস তৈরি করে। মেল গিবসন ফিল্ম এয়ার আমেরিকা উদনকে চিত্রিত করে এবং উডনের বিমান ঘাঁটির দৃশ্য অন্তর্ভুক্ত করে। থাইল্যান্ড এবং লাওসে সিআইএ -এর কমিউনিজম বিরোধী প্রচারণার জন্য উদন থানি ছিল এই অঞ্চলের সবচেয়ে বড় ঘাঁটি। মার্কিন যুক্তরাষ্ট্র ১৯৭৬ সালে রয়্যাল থাই এয়ার ফোর্সের ঘাঁটিটি হস্তান্তর করে, কিন্তু এর উপস্থিতি উডনের উপর তিনটি অবশিষ্ট প্রভাব ফেলে। প্রথমত, বিপুল সংখ্যক স্থানীয়দের তুলনামূলকভাবে ভাল অর্থ প্রদান করা হয়েছিল এবং তারা প্রাথমিক কথোপকথনমূলক ইংরেজি শিখেছিল। এটি তাদের বহির্বিশ্বের কাছে আরও বিপণনযোগ্য করে তোলে এবং একটি উল্লেখযোগ্য সংখ্যক মধ্যপ্রাচ্যের তেলক্ষেত্রে কাজ করে। দ্বিতীয়ত, ঘাঁটিটি মার্কিন যুক্তরাষ্ট্রের সাথে দীর্ঘস্থায়ী সম্পর্ক তৈরি করেছিল, যার মধ্যে রয়েছে উডনে একটি মার্কিন কনস্যুলেট (১৯৯৫ সালে বন্ধ), এবং একটি মার্কিন ভেটেরান্স অফ ফরেন ওয়ার্স পোস্ট। কিন্তু সবচেয়ে গুরুত্বপূর্ণ, বেস এবং কনস্যুলেট শহরটিকে উত্তর-পূর্বের একটি আঞ্চলিক কেন্দ্রে পরিণত করেছিল এবং এটি আজও অব্যাহত রয়েছে।
কালো সাইট
মার্কিন যুক্তরাষ্ট্রের সন্দেহভাজন সন্ত্রাসীদের জিজ্ঞাসাবাদ করার জন্য ব্যবহৃত মার্কিন সিআইএ "ব্ল্যাক সাইট" এর লোকেল হিসাবে প্রদেশটির নামকরণ করা হয়েছে। সন্দেহজনক অবস্থানের মধ্যে রয়েছে রামাসুন স্টেশন, একটি বৃহৎ উলেনওয়েবার অ্যারে দ্বারা আধিপত্য, 7ম রেডিও রিসার্চ ফিল্ড স্টেশন নামেও পরিচিত, মুয়াং উদন থানি জেলার তাম্বন নন সাং; 13তম আর্টিলারি ব্যাটালিয়ন ক্যাম্প (ক্যাম্প যুথাসিলপ্রাসিত ) 13 রামাসুন থেকে কিমি দূরে; উডর্ন রয়্যাল থাই এয়ার ফোর্স বেস ; এবং বান ডাং জেলায় একটি ভয়েস অফ আমেরিকা (VOA) সম্প্রচার কেন্দ্র।
জাতীয় উদ্যান
থাইল্যান্ডের সংরক্ষিত অঞ্চলগুলির মধ্যে 10 (উদন থানি) অঞ্চলে পাঁচটি অন্যান্য জাতীয় উদ্যানের সাথে দুটি জাতীয় উদ্যান রয়েছে।
প্রাদেশিক সরকার
থাম্ব| উদন থানির প্রশাসনিক জেলাসমূহ। প্রদেশটি বিশটি জেলায় বিভক্ত ( অ্যাম্ফো )। আরও পাঁচজন এখন নং বুয়া লাম্পু প্রদেশে রয়েছেন । জেলাগুলিকে আরও 155টি উপ-জেলা ( তাম্বন ) এবং 1682টি গ্রামে ( মুবান ) ভাগ করা হয়েছে:
স্থানীয় সরকার
26 নভেম্বর 2019 পর্যন্ত রয়েছে: একটি উদন থানি প্রাদেশিক প্রশাসনিক সংস্থা – PAO ( ongkan borihan suan changwat ) এবং প্রদেশের 71টি পৌরসভা ( থেসাবান ) এলাকা। রাজধানী উদন থানি শহরের ( থেসাবান নাখোঁ ) মর্যাদা পেয়েছে। আরও বান ডাং, নাম খাম-নং সুং এবং নং সামরং শহরের ( থেসাবান মুয়াং ) অবস্থা এবং 67টি উপ-জেলা পৌরসভা ( থেসাবান তাম্বন ) রয়েছে। অ-পৌর এলাকা 109টি উপ-জেলা প্রশাসনিক সংস্থা - SAO ( ongkan borihan suan tambon ) দ্বারা পরিচালিত হয়।
জনসংখ্যার উপাত্ত
উত্তর- পূর্ব থাইল্যান্ডের উত্তরে উদন থানির ভৌগোলিক অবস্থান এবং লাওটিয়ান রাজধানী ভিয়েনতিয়েনের সান্নিধ্য, একটি পরিবহন ও শিল্প কেন্দ্র হিসেবে প্রদেশের দ্রুত বিকাশে অবদান রেখেছে। এটি কর্মসংস্থান সৃষ্টি করেছে এবং অন্যান্য রাজ্যের পাশাপাশি বিদেশ থেকে আসা অভিবাসীদের আকৃষ্ট করেছে, বিশেষ করে ইন্দোনেশিয়া, ফিলিপাইন, ভিয়েতনাম, মিয়ানমার, বাংলাদেশ, ভারত, পাকিস্তান এবং চীন থেকে। সাম্প্রতিক দশকগুলোতে, বিশেষ করে ভিয়েতনাম থেকে আসা অবৈধ অভিবাসীদের আগমন উদন থানির জনসংখ্যাকে আরও বাড়িয়ে দিয়েছে। 2010 সালের হিসাবে উদন থানির জনসংখ্যা ছিল 1,548,107 জন। প্রদেশের জাতিগত গঠন লাও, চীনা এবং অন্যান্য জাতিগোষ্ঠী নিয়ে গঠিত। 2010 সালের হিসাবে উদন থানির সবচেয়ে জনবহুল শহর হল:
পরিবহন
ডান|থাম্ব| উদন থানা রেলওয়ে স্টেশন উদন থানি থাইল্যান্ডের বাকি অংশের সাথে ব্যাপক বিমান, সড়ক ও রেল যোগাযোগের মাধ্যমে যুক্ত। মিত্রাফাপ রোড সহ উত্তর-পূর্ব থাইল্যান্ডের মধ্য দিয়ে যাওয়া বেশিরভাগ প্রধান হাইওয়েগুলি উদন থানিকেও পরিবেশন করে।
বায়ু
উদন থানি আন্তর্জাতিক বিমানবন্দর, প্রদেশের প্রাথমিক বিমানবন্দর, নং খাই প্রদেশের সীমান্তের কাছে মুয়াং উদন থানি জেলায় অবস্থিত। তাদের মধ্যে, বেশ কয়েকটি এয়ারলাইনস প্রতি সপ্তাহে (আগস্ট ২০১৭ অনুযায়ী) ব্যাংককে ১৬০টির বেশি ফ্লাইট পরিচালনা করে।
রেল
উদন থানি রেলওয়ে স্টেশন হল উদন থানির প্রধান রেলওয়ে স্টেশন।
শিক্ষা
উদন থানির বেশ কয়েকটি তৃতীয় শিক্ষা প্রতিষ্ঠান রয়েছে এবং এটি একটি আন্তর্জাতিক বিদ্যালয়ের আবাসস্থল। এই একাডেমিক কেন্দ্রগুলির অধিকাংশই উদন থানির প্রধান শহর ও শহরে কেন্দ্রীভূত:
স্বাস্থ্যসেবা
উদন থানির উল্লেখযোগ্য হাসপাতালগুলি নীচে তালিকাভুক্ত করা হয়েছে:
মানব অর্জন সূচক ২০১৭
২০০৩ সাল থেকে, থাইল্যান্ডে ইউনাইটেড নেশনস ডেভেলপমেন্ট প্রোগ্রাম (ইউএনডিপি) মানব উন্নয়ন সূচক (এইচএআই) ব্যবহার করে উপ-জাতীয় পর্যায়ে মানব উন্নয়নের অগ্রগতি ট্র্যাক করেছে, যা মানব উন্নয়নের আটটি মূল ক্ষেত্রকে কভার করে একটি যৌগিক সূচক। জাতীয় অর্থনৈতিক ও সামাজিক উন্নয়ন বোর্ড (NESDB) ২০১৭ সাল থেকে এই কাজটি গ্রহণ করেছে।
টেলিভিশন
উদন থানির টেলিভিশন তেরোটি ফ্রি-টু-এয়ার স্টেশন, একটি স্যাটেলাইট টেলিভিশন নেটওয়ার্ক এবং দুটি ইন্টারনেট টেলিভিশন পরিষেবা নিয়ে গঠিত। তেরোটি ফ্রি-টু-এয়ার স্টেশনের মধ্যে সাতটি লাওস থেকে সম্প্রচার করা হয় (চারটি বিদেশী রিলে স্টেশন সহ)। সমস্ত থাই স্টেশনগুলি ব্যাঙ্কক থেকে সম্প্রচারিত হয়, NBT বাদে যেখানে দুই ঘন্টার স্থানীয় প্রোগ্রামিং রয়েছে৷
রেডিও
উদন থানিতে উপলব্ধ বাণিজ্যিক রেডিও স্টেশনগুলির মধ্যে রয়েছে রেডিও ওয়ান (88.5), নিউ মিউজিক (89.0), কুল এফএম (89.3), এসআর রেডিও (89.9), ইউএফএম (90.25), কিস এফএম (90.75), এনএন রেডিও (91.75), বিগ FM (92.5), Udon FM (97.0), Nice FM (97.25), Live Hits (98.0), WOW FM (98.25), Sayamchai FM (98.5), OK Love (100.0), P Radio (104.4), Mittaphap FM (104.4) 104.75), ইসামা রেডিও (105.25), ওয়ানসাবাই রেডিও (106.5), এবং হিট এফএম (107.0)। বাণিজ্যিক রেডিও স্টেশনগুলি কয়েকটি মিডিয়া কোম্পানি দ্বারা পরিচালিত হয়।
স্থানীয় কমিউনিটি রেডিও স্টেশনগুলির মধ্যে রয়েছে রাজাভাট ইউনিভার্সিটি রেডিও (107.7) যা উদন থানি রাজাভাট বিশ্ববিদ্যালয় দ্বারা পরিচালিত (শুধুমাত্র উদন থানি এবং ফেনে উপলব্ধ), EFM (101.25), এবং শিক্ষা রেডিও (96.0) যা বিশ্ববিদ্যালয়ের শিক্ষার্থীদের লক্ষ্য করে।
উপলব্ধ সাতটি সরকারি রেডিও নেটওয়ার্ক হল আধুনিক রেডিও (91.5), এনবিটি (93.75), সংসদ এফএম (87.5), পোস্ট এফএম (99.0), বর্ডার পেট্রোল এফএম (100.25), পুলিশ এফএম (105.75)। উদন থানির যে অঞ্চলগুলি অন্যান্য প্রদেশের সীমান্তে রয়েছে সেগুলি আরও দুটি এমসিওটি রেডিও স্টেশন পেতে পারে; খোন কায়েন এফএম (উদন থানি-খোন কায়েন সীমান্ত) এবং নং খাই এফএম (উদন থানি-নং খাই সীমান্ত)।
লাওস থেকে পাওয়া রেডিও স্টেশনগুলি হল LNR 1 (১০৩.৭), LNR 2 (৯৭.৩), এবং ভিয়েনতিয়েন সিটি রেডিও (১০৫.৫)।
ওয়েলস ফুটবল অ্যাসোসিয়েশন
ওয়েলস ফুটবল অ্যাসোসিয়েশন (Cymdeithas Bêl-droed Cymru, Football Association of Wales; এছাড়াও সংক্ষেপে এফএডাব্লিউ নামে পরিচিত) হচ্ছে ওয়েলসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৪৬ সালে প্রতিষ্ঠিত হয়েছে। এটি প্রতিষ্ঠার ৬৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১০৮ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এছাড়াও ফুটবল খেলার নিয়ম নির্ধারণকারী সংস্থা ইন্টারন্যাশনাল ফুটবল অ্যাসোসিয়েশন বোর্ডে (আইএফএবি) এই সংস্থাটির সদস্যপদ রয়েছে। এই সংস্থাটি দ্য ফুটবল অ্যাসোসিয়েশন, স্কটিশ ফুটবল অ্যাসোসিয়েশন, আইরিশ ফুটবল অ্যাসোসিয়েশন এবং ফিফা সহ চারটি অ্যাসোসিয়েশনের মধ্যে একটি, যারা আন্তর্জাতিক ফুটবল সমিতি বোর্ড গঠন করেছে, এই ফুটবল খেলার সকল আইনকানুন নির্ধারণ করে। এই সংস্থার সদর দপ্তর ওয়েলসের রাজধানী কার্ডিফে অবস্থিত।
এই সংস্থাটি ওয়েলসের পুরুষ, নারী, ফুটসাল এবং যুব জাতীয় দলের সকল কার্যক্রম পরিচালনা করে। বর্তমানে ওয়েলস ফুটবল অ্যাসোসিয়েশনের সভাপতির দায়িত্ব পালন করছেন কিয়েরন ও'কনর এবং সাধারণ সম্পাদকের দায়িত্ব পালন করছেন জনাথন ফোর্ড।
রেমা–কালেঙ্গা বন্যপ্রাণী অভয়ারণ্য
রেমা–কালেঙ্গা বন্যপ্রাণ অভয়ারণ্য বা রেমা–কালেঙ্গা বন্যপ্রাণী অভয়ারণ্য বাংলাদেশের একটি সংরক্ষিত বনাঞ্চল এবং বন্যপ্রাণের অভয়ারণ্য। এটি একটি শুকনো ও চিরহরিৎ বন এবং সুন্দরবনের পর বাংলাদেশের সবচেয়ে বড় প্রাকৃতিক বনভূমি। এছাড়াও এটি দেশের দ্বিতীয় বৃহত্তম বণ্যপ্রাণী অভয়ারণ্য এবং জীব ও উদ্ভিদবৈচিত্র্যে দেশের সবচেয়ে সমৃদ্ধ বনাঞ্চল। সিলেট বিভাগের হবিগঞ্জ জেলার চুনারুঘাট উপজেলায় এর অবস্থান। রেমা–কালেঙ্গা অভয়ারণ্য ১৯৮২ সালে প্রতিষ্ঠা করা হয় এবং পরবর্তীতে ১৯৯৬ সালে এটির আরও সম্প্রসারণ করা হয়। বর্তমানে (২০০৯) এই অভয়ারণ্যের আয়তন ১৭৯৫.৫৪ হেক্টর। গোটা অঞ্চল রেমা, কালেঙ্গা, ছনবাড়ি ও রশিদপুর- এ চারটি বিটে ভাগ করা। বিস্তীর্ণ এ অঞ্চলটি যেহেতু প্রাকৃতিক বনাঞ্চল, এজন্য বনের দেখভালের জন্য রয়েছে ১১টি ইউনিট ও ৭টি ক্যাম্প। বাংলাদেশের যে কয়েকটি প্রাকৃতিক বনভূমি এখনো মোটামু্টি ভাল অবস্থায় টিকে আছে, রেমা-কালেঙ্গা তার মধ্যে অন্যতম। তবে নির্বিচারে গাছ চুরি ও বন ধ্বংসের কারণে এ বনভূমির অস্তিত্বও বর্তমানে হুমকির মুখে।
অবস্থান ও আয়তন
রেমা–কালেঙ্গা অভয়ারণ্য হবিগঞ্জ জেলার চুনারুঘাট উপজেলায় অবস্থিত। এটি ভারতের ত্রিপুরা সীমান্ত সংলগ্ন। রাজধানী ঢাকা থেকে সড়রপথে এর দূরত্ব প্রায় ১৩০ কিলোমিটার। হবিগঞ্জ জেলায় বনবিভাগের কালেঙ্গা রেঞ্জের তিনটি বিট: কালেঙ্গা, রেমা আর ছনবাড়ী নিয়ে এই অভয়ারণ্য গঠিত।
জীব ও উদ্ভিদবৈচিত্র্য
রেমা–কালেঙ্গা অভয়ারণ্য বিরল প্রজাতির জীববৈচিত্র্যেসমৃদ্ধ। বর্তমানে এই বনে ৩৭ প্রজাতির স্তন্যপায়ী, ১৬৭ প্রজাতির পাখি, সাত প্রজাতির উভচর, ১৮ প্রজাতির সরীসৃপ ও ৬৩৮ প্রজাতির গাছপালা-লতাগুল্ম পাওয়া যায়। বিভিন্ন বিরল প্রজাতির পাখির জন্য এই বন সুপরিচিত এবং এদের মধ্যে রয়েছে — ভীমরাজ, টিয়া, পাতি ময়না, লালমাথা কুচকুচি, সিপাহি বুলবুল, রাজ ধনেশ, শকুন, কালো মথুরা, লাল বনমোরগ, প্যাঁচা, মাছরাঙ্গা, ঈগল, চিল প্রভৃতি।
এই বনে তিন প্রজাতির বানরের বাস, এগুলো হল: উল্টোলেজি বানর, লাল বান্দর ও নিশাচর লজ্জাবতী বানর। তাছাড়া এখানে পাঁচ প্রজাতির কাঠবিড়ালী দেখা যায়। এর মধ্যে বিরল প্রজাতির মালয়ান বড় কাঠবিড়ালি একমাত্র এ বনেই পাওয়া যায়। বন্যপ্রাণীর মধ্যে উল্ল্যেখযোগ্য আরও রয়েছে মুখপোড়া হনুমান, চশমাপরা হনুমান, উল্লুক, মায়া হরিণ, মেছোবাঘ, দেশি বন শুকর, গন্ধগোকুল, বেজি, সজারু ইত্যাদি। শঙ্খচূড়, দুধরাজ, দাঁড়াশ, লাউডগা প্রভৃতি সহ এ বনে আঠারো প্রজাতির সাপের দেখা পাওয়া যায়।
গ্রিটস্টোন বায়ো
গ্রিটস্টোন বায়ো হল একটি ক্লিনিকাল-পর্যায়ের আমেরিকান জৈবপ্রযুক্তি কোম্পানি যা ক্যান্সার এবং সংক্রামক রোগের ইমিউনোথেরাপি এবং টিকা তৈরি করে। এটি ২০১৫ সালের আগস্টে গ্রিটস্টোন অনকোলজি, ইনক. হিসাবে প্রতিষ্ঠিত হয়েছিল এবং এটি এমেরিভিল, ক্যালিফোর্নিয়া-তে অবস্থিত।
২০২১ সালের সেপ্টেম্বরে এটি ৫,০০০,০০০ শেয়ার বিক্রি থেকে ৫৫ মিলিয়ন মার্কিন ডলার আয় করে।
এটি ২০২১ সালের সেপ্টেম্বরে ম্যানচেস্টার রয়্যাল ইনফার্মারিতে এনআইএইচআর ম্যানচেস্টার ম্যানচেস্টার ক্লিনিকাল রিসার্চ ফ্যাসিলিটিতে তার স্ব-পরিবর্ধক এমআরএনএ দ্বিতীয় প্রজন্মের সার্স-কোভি-২ টিকা, জিআরটি-আর ৯১০ এর ফেজ ১ ট্রায়াল শুরু করে।। এটি ৬০ বছরের বেশি বয়সী সুস্থ প্রাপ্তবয়স্কদের মধ্যে অ্যস্ট্রোজেনেকা-এর প্রথম প্রজন্মের কোভিড-১৯ ভ্যাকসিন এজেডডি১২২২ (ভ্যাক্সজেব্রিয়া) এর প্রতিরোধক্ষমতা বাড়ানো এবং প্রসারিত করার জন্য জিআারটি-আর৯১০ এর ক্ষমতা অন্বেষণ করার কাজে ব্যবহৃত হয়। এটি সার্স-কোভি-২ এর বিরুদ্ধে বিস্তৃত অ্যান্টিজেন সরবরাহ করতে লিপিড ন্যানো পার্টিকেল ব্যবহার করে যার মধ্যে স্থিতিশীল স্পাইক প্রোটিন এবং টি সেল এপিটোপস ধারণকারী অত্যন্ত সংরক্ষিত ভাইরাল প্রোটিন অঞ্চল উভয়ই অন্তর্ভুক্ত রয়েছে। অধ্যাপক অ্যান্ড্রু উস্তিয়ানোস্কি হলেন গবেষণার প্রধান অন্বেষক৷
১০ নভেম্বর ২০২১-এ, গ্রিটস্টোন অ-মানবীয় প্রাইমেট মডেলগুলিতে সার্স-কোভি-২ এর বিরুদ্ধে তার দ্বিতীয়-প্রজন্মের স্ব-বর্ধিত এমআরএনএ (এসএএম) ভ্যাকসিনের ইতিবাচক প্রাক-ক্লিনিক্যাল ডেটা ঘোষণা করে।
এটি ব্রিস্টল-মায়ার্স স্কুইব নামক ফার্মাসিউটিক্যাল সংস্থার সহযোগিতায় ২৬ জন রোগীর মধ্যে স্থানান্তরযোগ্য কঠিন টিউমার এর ফেজ ১/২ গবেষণায় জড়িত।
হেরাত জামে মসজিদ
প্রতিদিনের সালাত আদায়ের জন্য অসংখ্য ছোট মসজিদ ছাড়াও, ইসলামী বিশ্বের অনেক সম্প্রদায়ের একটি বড় মসজিদ থাকে, শুক্রবারের জুম্মার সালাত খুৎবা সহকারে আদায়ের জন্য একটি সম্মিলিত মসজিদ থাকে। জামে মসজিদটি কখনোই হেরাতের সর্ববৃহৎ মসজিদ ছিল না; তিমুরিদ কর্তৃক গা্ওয়ারসাদ মাদ্রাসা ও মসিজদের একট সুবৃহৎ কমপ্লেক্স নির্মিত হয় যা শহরের উত্তর অংশে অবস্থিত। ঐ স্থাপনাগুলো ১৮৮৫ সালে বিট্রিশ ভারতীয় সেনাবহিনী ধ্বংস করে দেয় যাতে ঐ দুর্গগুলো ব্যবহার করে রাশিয়ার সেনাবাহিনী ভারতের উপর আক্রমণ করতে না পারে।
ইতিহাস
হেরাত জামে মসজিদ শহরের প্রথম জামে মসজিদ। ভূমিকম্প এবং অগ্নি কর্তৃক ধ্বংস হওয়া দুটি ছোট জরাস্ট্রিয়ান অগ্নি মন্দিরের উপর নির্মিত হয়। ঘুরি শাসক গিয়াস উদ্দিন ঘুরি ১২০০ খ্রিষ্টাব্দে (৫৯৭ হিজরীতে) একটি মসজিদটি নির্মাণের কাজ শুরু করেন এবং তার মৃত্যুর পর, তার ভাই এবং উত্তরসূরী মোহাম্মদ কর্তৃক মসজিদটির নির্মাণ কাজ চলতে থাকে। বিষয়টি ১৯৬৪ সালে মসজিদটির পুনর্নির্মাণের সময় পূর্ব ঘুরি প্রবেশদ্বারের একটি শিলালিপি এবং ষোলতম শতাব্দীর তিমরুদের ঐতিহাসিক খাওয়ান্দমির এর খোলাসাত আল আকবর নামক গ্রন্থ থেকে জানা যায়।
মসজিদের বিবরণ
মসজিদটি প্রথাগত আয়তাকার ইওয়ান প্যাটার্নে নির্মিত হয়েছে। মসজিদটির চারপাশে তিনটি প্রাচীর এবং সামনে একটি বিশাল উঠান রয়েছে। মসজিদটির মূল নকশার কিছু অংশ মসজিদটির কেন্দ্রভাগে রয়ে গেছে, কিন্তু অনেক কিছু প্রতিস্থাপিত হয়েছে।
শিল্ডিং প্রভাব
আচ্ছাদন প্রভাব বা আবরনী ক্ষমতা (শিল্ডিং প্রভাব বা স্ক্রিনিং প্রভাব) (অথবা পারমাণবিক ঢালের প্রভাব বা ইলেকট্রন ঢালের প্রভাব) কে ব্যাখ্যা করতে গেলে এভাবে বলা যায়- একাধিক ইলেকট্রনের জন্য ইলেকট্রন ও নিউক্লিয়াসের মধ্যবর্তী আকর্ষণ যা ব্যাখ্যা করে। ইলেকট্রনের সাথে ইলেকট্রনের আকর্ষণের কারণে ইলেকট্রন মেঘে কার্যকরী নিউক্লিয়ার চার্জের যে ঘাটতি তা ব্যাখ্যা করতে এই প্রভাব কার্যকরী ভূমিকা রাখে। তড়িৎ ক্ষেত্র স্ক্রিনিং এর একটি বিশেষ অবস্থা হল এই প্রভাব।
প্রতি ইলেকট্রন শক্তিস্তরের জন্য শক্তি
ইলেকট্রন শক্তিস্তর যত বড় হবে, একটি ইলেকট্রনের সাথে ঐ পরমাণুর আরেকটি ইলেকট্রনের বাধা তত দূর্বল হবে। সাধারণভাবে ইলেকট্রনের শক্তিস্তরগুলো (s,p,d,f) সাজালে,
এখানে S হচ্ছে স্ক্রিনিং শক্তি যা একটি নির্দিষ্ট ইলেকট্রন অন্যসকল ইলেকট্রনকে প্রয়োগ করে।
বিবরণ
হাইড্রোজেন বা পর্যায় সারণির  গ্রুপ  1A এর যেকোনো পরমাণুর (যাদের কেবলমাত্র একটি যোজনী ইলেকট্রন আছে) জন্য এই বাধা নিউক্লিয়াস থেকে তড়িৎ চুমকীয় বাধার মতই শক্তিশালী হয়। যদিও যখন একের অধিক ইলেকট্রন নিয়ে চিন্তা করা হয় প্রতিটি ইলেকট্রন (n-তম শক্তিস্তরে) নিউক্লিয়াস থেকে  তড়িৎ চুমকীয় বাধা ছাড়াও ১ থেকে n কক্ষপথে অবস্থিত ইলেকট্রন কর্তৃক বাধাপ্রাপ্ত হয়। এর ফলে ইলেকট্রন যত বাইরের কক্ষপথে থাকে নীট বল তত কম হয়; এর ফলে নিউক্লিয়াসের কাছাকাছি যে সকল ইলেকট্রনগুলো অবস্থান করে সেগুলো নিউক্লিয়াসের সাথে বেশি মজবুত বন্ধনে আবদ্ধ থাকে এবং যে সকল ইলেকট্রন নিউক্লিয়াস থেকে দূরে থাকে তারা নিউক্লিয়াসের সাথে দূর্বল বন্ধনে আবদ্ধ থাকে।
সমর্থক
থাম্ব|250px|আর্জেন্টিনার বুয়েনস আইরেসে একটি আবৃত্তিতে ভক্তরা সমর্থক হচ্ছেন কোন একজন ব্যক্তি, যিনি কোন কিছুকে একনিষ্ঠভাবে পছন্দ কিংবা কোন ব্যক্তির শক্তিমত্তা বা আদর্শে বিশ্বাস করেন। দেশীয় বা আন্তর্জাতিক পর্যায়ের বিশেষভাবে জনপ্রিয় ব্যক্তি, সঙ্গীতের ব্যাণ্ড কিংবা খেলাধুলায় কোন দলকে সমর্থন করা এর উদাহরণ। সমর্থকেরা একত্রিত হয়ে সমর্থক গোষ্ঠী বা ফ্যান ক্লাব গড়ে তোলেন এবং প্রয়োজনে অন্যান্য সমর্থকদের নিয়ে সভা-সমাবেশেরও আয়োজন করতে পারেন। এছাড়াও, তাদের আগ্রহ ও মনোযোগের উপর নির্ভর করে ব্যক্তিকে উৎসাহিতকরণ কিংবা বস্তুকে জনপ্রিয়করণের প্রয়াস চালান।
বৈশিষ্ট্যাবলি
সমর্থকদের মাঝে নির্দিষ্ট কেন্দ্রবিন্দুকে ঘিরে প্রচণ্ড ও যথেষ্ট আগ্রহ বিরাজ করে। এরফলে অনেক সময় তাদের জীবনধারা পাল্টে যায় এবং অনুরাগ কিংবা আসক্তির পরিবেশ সৃষ্টি করে। সমর্থকেরা বাইরে থেকে সম্পৃক্ত থেকে পরিবেশকে ভীষণভাবে উজ্জীবিত রাখে। তারা আগ্রহের বৃত্তে আবৃত থেকে উদ্বুদ্ধকরণ, যথাযথ দিক-নির্দেশনার মাধ্যমে সম্পৃক্ত থাকার প্রয়াস চালায়। স্বতঃপ্রবৃত্ত ও স্বতঃস্ফূর্তভাবে সম্মেলনে উপস্থিতি, অনলাইনে ব্লগ পোস্টিং, বাড়ির বাইরে দলীয় ব্যানার নিয়ে অবস্থান করে তারা তাদের ভালবাসার বহিঃপ্রকাশ জানায়। পাশাপাশি কিছুসংখ্যক সমর্থক অন্যান্য সমর্থকদের সাথে সামাজিক যোগাযোগ ব্যবস্থার মাধ্যমে যোগাযোগ রক্ষা করে থাকে। এ যোগাযোগ পদ্ধতির ক্ষেত্রও বিভিন্ন রূপ হতে পারে। আনুষ্ঠানিক আলাপ-আলোচনা, ই-মেইল, চ্যাটের মাধ্যমে নিয়মিতভাবে সরাসরি যোগাযোগ করে। এতে সমর্থক গোষ্ঠী সভা-সমাবেশ এবং সম্মেলনেরও আয়োজন করে থাকে।
সমর্থকদের অনেক ধরনের দল রয়েছে। শখের স্তরের গভীরতা অনুযায়ী উপযুক্ততা ও সংযুক্তি অথবা আগ্রহের উপর নির্ভর করে সমর্থক দলগুলো গড়ে উঠে। পছন্দসই আগ্রহের বিষয়কে ঘিরে এর গভীরতা নির্দেশ করে। মানসিক আগ্রহ নির্দিষ্ট বিষয়ে বিনিয়োজিত হয় বিধায় এর আবেদনও বৃহৎভাবে প্রকাশ পায়।